Bakgrunn

Legemiddelbivirkninger er en viktig kilde til morbiditet og mortalitet hos pasienter. Forebygging, diagnostisering og rapportering av bivirkninger er viktige oppgaver for helsepersonell. Bivirkningsregisterforskriften innebærer meldeplikt for alt helsepersonell, og understreker virksomhetens ansvar for å etablere rutiner som sikrer at helsepersonellet sine plikter kan oppfylles.

Bivirkningsarbeid i Helse Bergen – organisering og roller

Legemiddelsikkerhetsarbeidet i Helse Bergen understøttes av et nettverk av fagpersoner i stabsfunksjoner (Arbeidsgruppen for bedre legemiddelsikkerhet (BLEST-arbeidsgruppen)) og av legemiddelkontakter/-team i kliniske enheter.

Minst ett av medlemmene i enhetenes legemiddelteam bør ha særlig fokus på bivirkningsarbeidet, og fungere som bivirkningskontakt.

Bivirkningskontakten skal

Kurses innen sentrale emner i bivirkningsarbeidet, inkl. meldesystemet

Tilby undervisning om bivirkningsarbeid til kollegaer i egen enhet i Helse Bergen

Stimulere til rapportering av meldepliktige bivirkninger (dødelige eller livstruende bivirkninger, bivirkninger som har gitt varige alvorlige følger eller nye/uventede bivirkninger)

Stimulere enheten til å formulere fokusområder og målsettinger for det lokale bivirkningsarbeidet, og bidra til å implementere tiltak i henhold til overordnede føringer

BLEST-arbeidsgruppen har overordnet ansvar for å legge til rette for arbeidet, med bivirkningsansvarlig farmasøyt hos RELIS Vest som faglig ressurs og bindeledd til Legemiddelverket. Arbeidsgruppen definerer kompetansekrav for bivirkningskontakt, arrangerer faglige workshops og tilbyr undervisning om temaet.

Evaluering og rapportering

Evaluering og rapportering om status for bivirkningsarbeidet følger samme struktur og frekvens som øvrige tema i nettverket for legemiddelsikkerhet

Følgende parametere oppsummeres og tallfestes, hvis mulig

Undervisning og opplæring (kompetansekrav / E-læringskurs) om bivirkninger og meldeplikt

Bivirkningsmeldinger totalt og fordelt på legemidler og enhet

Forskningsprosjekter og kvalitetsprosjekter om legemiddelbruk og bivirkninger

Eksterne referanser

1.3.5 Bivirkningsregisterforskriften - Forskrift om system for rapportering av bivirkninger av legemidler